Euroopan yhteisön ja Japanin XXIV artiklan 6 kohdan mukaisesti käydyt neuvottelut



Virallinen lehti nro L 334 , 30/12/1995 s. 0047 - 0048



Euroopan yhteisön ja Japanin XXIV artiklan 6 kohdan mukaisesti käydyt NEUVOTTELUT EUROOPAN YHTEISÖ JA JAPANI, jotka HALUAVAT päättää GATT-sopimuksen XXIV artiklan 6 kohdan mukaiset keskinäiset neuvottelunsa kohtuulliseen ja molemminpuolisesti tyydyttävään ratkaisuun, ja LUJITTAA Euroopan yhteisön ja Japanin läheistä kumppanuutta kaupallisissa ja taloudellisissa asioissa, OVAT PÄÄTYNEET SEURAAVAAN RATKAISUUN: I Markkinoille pääsyä koskevat myönnytykset: A. Euroopan yhteisö sisällyttää 15 jäsenen yhteisön alueella sovellettavaan uuteen luetteloon CLX myönnytykset, jotka sisältyivät aikaisempaan luetteloon LXXX, joka on liitetty GATT 1994 -sopimuksen Marrakeshin pöytäkirjaan (päivätty 15 päivänä huhtikuuta 1994). B. Kuten tämän liitteessä A määrätään, Euroopan yhteisö alentaa tullitariffeja ja sitoo ne 1 päivästä tammikuuta 1996 alkaen lukuun ottamatta niitä tapauksia, joista määrätään erikseen, avaa tariffikiintiöt ilmoitetulla tavalla ja nopeuttaa Uruguayn kierroksella sovittujen tariffimyönnytysten toteuttamista. C. Euroopan yhteisön XXIV artiklan 6 kohdan mukaisissa neuvotteluissa kolmansille maille myöntämiä parannuksia sovelletaan myös Japaniin. II. Maatalousasiat: A. Euroopan yhteisön lähestymistavan perustekijät 12 jäsenen yhteisön velvoitteiden sekä Itävallan, Suomen ja Ruotsin velvoitteiden mukauttamisesta yhteisön äskettäisen laajentumisen johdosta ovat seuraavat: - vientisitoumusten laskeminen nettoarvon perusteella, - tariffikiintiöiden laskeminen nettoarvon perusteella, - kotimaisten tukisitoumusten yhteenliittäminen. Asianmukaisista yksityiskohtaisista oikeudellisista täytäntöönpanosäännöistä sovitaan myöhemmin. B. Seuraavat tullinalennukset tulevat voimaan 1 päivästä tammikuuta 1996: 1209 91 90 muut kasvisten siemenet (muut kuin kyssäkaalin): lopullisen tullin alentaminen 4 prosentista 3 prosenttiin. Allekirjoitettu Brysselissä kahdentenakymmenentenätoisena päivänä joulukuuta tuhatyhdeksänsataayhdeksänkymmentäviisi. Japanin hallituksen puolesta Euroopan unionin neuvoston puolesta LIITE A 1. Euroopan yhteisö nopeuttaa Uruguayn kierroksella sovittuja tullinalennuksia, joiden oli määrä tulla voimaan vuonna 1997 siten, että ne tulevat voimaan 1 päivästä tammikuuta 1996 kaikkien muiden kuin maataloustuotteiden osalta (kalastus- ja teollisuustuotteet), lukuunottamatta niitä, jotka on lueteltu erikseen Itävallan, Suomen ja Ruotsin Euroopan yhteisöön liittymisen johdosta käytyjen GATT-sopimuksen XXIV artiklan 6 kohdan mukaisten neuvottelujen seurauksena myönnettyjen tullinalennusten täytäntöönpanosta annetun neuvoston asetuksen liitteissä I-III. 2. Liitteissä I-III luetellut alennukset toteutetaan seuraavasti: a) Liitteessä I lueteltujen tuotteiden sopimustullit ovat 1 päivästä tammikuuta 1996 alkaen ne, jotka ilmoitetaan kyseisen liitteen 3 sarakkeessa. b) Liitteessä II lueteltujen tuotteiden autonomiset tullit ja sopimustullit ovat 1 päivästä tammikuuta 1996 alkaen ne, jotka ilmoitetaan kyseisen liitteen 3 ja 4 sarakkeessa. c) Liitteessä III olevassa 1 osastossa lueteltujen tuotteiden sopimustullit ovat 1 päivästä tammikuuta 1996 alkaen ne, jotka ilmoitetaan 3 sarakkeessa. Liitteessä III olevassa 2 osastossa lueteltujen tuotteiden sopimustulleja alennetaan asteittain 3 sarakkeessa esitetyn aikataulun mukaisesti. Liitteessä III olevassa 3 osastossa lueteltujen tuotteiden sopimustullit ovat, 3 sarakkeessa ilmoitettujen määrien rajoissa, 1 päivästä tammikuuta 1996 alkaen ne, jotka ilmoitetaan 4 sarakkeessa.